"Go na le kgatelopele kwa Eskom mo dithulaganyong tsa go thapa badiri ba ba nonofileng – go akaretsa balaodi ba dipolante – go tlhusa setheo se sa motlakase go dira sentle kwa diteišeneng tse di farologaneng tsa motlakase le go ralala ditiro tse di farologaneng tsa kgwebo e. Mo pakagareng eno, puso e sweditse go tsenya tirisong dikgato di le mmalwanyana go rarabolola dikgwetlho tsa motlakase mo nageng mme re dira ka natla go tsenya tirisong ka bonako jo bo kgonegang mothamo o mošwa wa go fetlha motlakase."